**Úradná správa č. 22 z 14.05.2020**

**Správy VV**

**VV na zasadnutí dňa 08.05.2020 hlasovaním per rollam schválil, že:**

**34/19-20** – **rušia sa** všetky stretnutia jarnej časti súťažného ročníka 2019/2020,

**35/19-20** – **anulujú sa** všetky doteraz odohrané stretnutia jednotlivých súťaží ročníka 2019/2020

(žiadne družstvo z jednotlivých súťaží ObFZ nepostupuje do súťaží riadených VsFZ pre nasledujúci súťažný ročník 2020/2021, v prípade potreby doplnenia družstiev do súťaží riadených VsFZ pre nasledujúci súťažný ročník 2020/2021 sa bude vychádzať z konečných výsledkov súťažného ročníka 2018/19 v zmysle SP čl. 17),

**36/19-20** – zo štartovného na nový súťažný ročník 2020/2021 budú futbalovým klubom ObFZ **odrátané poplatky za nezrealizované prestupy s obmedzením,** keďže hráči za kluby vôbec nenastúpili.

**Správy TMK**

**Technický úsek SFZ – vzdelávanie trénerov** oznamuje, že všetky aktivity vzdelávania trénerov SFZ podliehajú nariadeniam vlády SR a vedenia SFZ. Z tohoto  dôvodu  sú  v súčasnosti všetky aktivity ďalšieho vzdelávania **pozastavené**.

Vzhľadom na tieto skutočnosti, v prípade, že**platnosť trénerskej licencie vyprší pred 30.6.2020,**je možné,**aj bez potrebného rozsahu hodín, požiadať o jej predĺženie** (žiadosti sa evidujú od 1.6.2020). Takáto licencia**bude predĺžená len do konca kalendárneho roka 2020 v ISSF** (licencia sa nebude tlačiť a zasielať).

**Žiadosti o predĺženie trénerskej licencie**sa **od 1.6.2020 podávajú výhradne cez ISSF**–**Konto trénera / Elektronická podateľňa / Žiadosť o predĺženie trénerskej licencie**. Podrobný popis postupu je zverejnený na webovom sídle SFZ, v sekcii **SFZ / Tréneri / Dokumenty.**

Teoretické časti už **prebiehajúcich školení** budú pokračovať **dištančnou formou výuky**. Tútori jednotlivých školení budú v tejto veci kontaktovať študentov e-mailom.

**Správy KR**

**KR oznamuje**, že KD SFZ z objektívnych dôvodov **mení** **termín konania** **licenčných seminárov**na získanie / predĺženie licencie **Delegáta zväzu („A“)**a licencie**Delegáta stretnutia („P“)**.

**Licenčný seminár** **licencie „A“** – **Delegát zväzu** sa predbežne bude konať v dňoch **3.7.2020**(od 11:00 hod.)a**4.7.2020**(do 13:00 hod.) v **Hoteli Klar**, Ulica 1. mája 117, **Liptovský Mikuláš**. Predpokladaná **výška platby** za seminár licencie „A“ je **75 eur.**

**Licenčný seminár** **licencie „P“ – Delegát stretnutia** sa predbežne bude konať v dňoch **3.7.2020**(od 11:00 hod.)a**4.7.2020**(do 18:00 hod.) v **Hoteli Klar**, Ulica 1. mája 117, **Liptovský Mikuláš**. Predpokladaná **výška platby** za seminár licencie „P“ je **200 eur.**

Všetci záujemcovia sa môžu prihlásiť na e-mailovej adrese sekretára KD **Pavla Páchnika** (**pavol.pachnik@futbalsfz.sk**) zaslaním **záväznej prihlášky** **najneskôr do 1.6.2020**.  Všetky potrebné tlačivá k prihlasovaniu sú dostupné na stránke [**www.futbalsfz.sk**](http://www.futbalsfz.sk/), v sekcii komisie a iné orgány / odborné komisie SFZ / komisia delegátov (KD). Noví záujemcovia musia na seminári predložiť prehlásenie o bezúhonnosti, potvrdenie o zdravotnom stave a doklad o najvyššom dosiahnutom vzdelaní (vyžaduje sa minimálne maturitné vysvedčenie). **Zaslaním prihlášky** sa považuje účasť na seminári za **záväznú**, s povinnosťou vykonania platby, a to aj v prípade, ak sa záujemca o získanie licencie na seminár nedostaví.